বিগ বস ১৫

বিগ বস ১৫ (এছাড়াও বিগ বস: সংকট ইন জঙ্গল নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের পঞ্চদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২১ সালের ২রা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১২০ দিনের যাত্রা শেষে ২০২২ সালের ৩০শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২৪ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী তেজস্বী প্রকাশ জয়লাভ করেছেন, অন্যদিকে প্রতীক সহজপাল প্রথম রানার-আপ হয়েছেন। এছাড়াও করণ কুন্দরা, শমিতা শেট্টি, নিশান্ত ভাট এবং রেশমি দেসাই ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী তেজস্বী প্রকাশ

 স্থান  বাসিন্দা  পেশা      অবস্থা  ১  তেজস্বী প্রকাশ  অভিনেত্রী  দিন ১  দিন ১২০   ২  প্রতীক সহজপাল  টেলিভিশন অনুষ্ঠানের প্রতিযোগী  দিন ২  দিন ১২০   ৩  করণ কুন্দরা  অভিনেতা  দিন ১  দিন ১২০   ৪  শমিতা শেট্টি  অভিনেত্রী  দিন ২  দিন ১২০   ৫  নিশান্ত ভাট  নৃত্য পরিচালক  দিন ২  দিন ১২০   ৬  রেশমি দেসাই  অভিনেত্রী  দিন ৫৬  দিন ১২০   ৭  রাখি সাওয়ান্ত  অভিনেত্রী  দিন ৫৬  দিন ১১৭   ৮  দেবলীনা ভট্টাচার্য  অভিনেত্রী  দিন ৫৬  দিন ১১৪   ৯  অভিজিৎ বিচুকলে  রাজনীতিবিদ  দিন ৫৮  দিন ১০৭   ১০  উমর রিয়াজ  মডেল  দিন ১  দিন ৯৯   ১১  রাজীব আদতিয়া  মডেল  দিন ২২  দিন ৭৮   ১২  রিতেশ কুমার  ব্যবসায়ী  দিন ৫২  দিন ৭৮   ১৩  নেহা ভাসিন  সঙ্গীতশিল্পী  দিন ৩৩  দিন ৫৫   ১৪  জয় ভানুশালী  উপস্থাপক ও অভিনেতা  দিন ১  দিন ৫৫   ১৫  বিশাল কোটিয়ান  অভিনেতা  দিন ১  দিন ৫৫   ১৬  সিম্বা নাগপাল  মডেল ও অভিনেতা  দিন ১  দিন ৫৩   ১৭  আফসানা খান  সঙ্গীতশিল্পী  দিন ১  দিন ৪০   ১৮  রাকেশ বাপট  অভিনেতা  দিন ৩৩  দিন ৪০   ১৯  ইশান সেহগল  অভিনেতা  দিন ১  দিন ৩৭   ২০  মাইশা আইয়ার  টেলিভিশন অনুষ্ঠানের প্রতিযোগী  দিন ১  দিন ৩৬   ২১  আকাসা সিং  সঙ্গীতশিল্পী  দিন ১  দিন ২৯   ২২  ডোনাল বিষ্ট  মডেল ও অভিনেত্রী  দিন ১  দিন ১৮   ২৩  বিধি পান্ড্য  অভিনেত্রী  দিন ১  দিন ১৮   ২৪  সাহিল শ্রফ  মডেল ও অভিনেতা  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:২০২২-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান